**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL LĖŠŲ, SKIRTŲ SOCIALINĮ DARBĄ DIRBANČIŲ DARBUOTOJŲ DARBO UŽMOKESČIUI PADIDINTI, PASKIRSTYMO“ PROJEKTO**

2012 m. lapkričio d.

Klaipėda

**1. Sprendimo projekto esmė, tikslai ir uždaviniai**.

Sprendimo projekto tikslas – atsižvelgiant į biudžetinių įstaigų vadovų pateiktą informaciją, perskirstyti lėšas, skirtas socialinį darbą dirbančių darbuotojų darbo užmokesčiui padidinti.

 **2. Projekto rengimo priežastys ir kuo remiantis parengtas sprendimo projektas.**

2012 metams buvo padidintas socialinį darbą dirbančiųjų darbo užmokestis, t.y. padidintas minimalus tarnybinio atlyginimo koeficientas apie 30 procentų. Darbo užmokesčio didinimas biudžetinėse įstaigose socialinį darbą dirbantiems numatytas Lietuvos Respublikos Vyriausybės 2011 m. gruodžio 28 d. nutarime Nr. 1534 „Dėl Lietuvos Respublikos Vyriausybės 1993 m. liepos 8 d. nutarimo Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ pakeitimo“(Žin., 1993, Nr. 28-655; 2011, Nr.164-7818). Valstybės biudžeto lėšos savivaldybėms minėtų darbuotojų darbo užmokesčiui padidinti paskirstytos Lietuvos Respublikos Vyriausybė 2012 m. sausio 25 d. nutarimu Nr. 96 „Dėl 2012 metų Lietuvos Respublikos valstybės biudžeto asignavimuose numatytų socialinį darbą dirbančių darbuotojų darbo užmokesčiui padidinti lėšų paskirstymo“ (Žin., 2012, Nr.15-651), o Klaipėdos miesto savivaldybės taryba 2012 m. balandžio 26 d. sprendimu Nr. T2- 114 paskirstė šias lėšas Klaipėdos miesto biudžetinėms įstaigoms socialinį darbą dirbančių darbuotojų darbo užmokesčiui padidinti.

 Biudžetinė įstaiga Klaipėdos sutrikusio vystymosi kūdikiai namai informavo, kad skirti asignavimai iki metų pabaigos nebus įsisavinti, todėl nepanaudotas lėšas perskirstome biudžetinėms įstaigoms Klaipėdos miesto socialinės paramos centrui ir Klaipėdos miesto nakvynės namams. Lėšos skiriamos šioms įstaigoms, nes Socialinės paramos centre metų eigoje socialinio darbuotojo padėjėjas baigė studijas, jam buvo suteikta aukštesnė kvalifikacinė kategorija, Nakvynės namuose skaičiuojant poreikį socialinį darbą dirbančių darbuotojų darbo užmokesčiui padidinti nebuvo įvertinti nuo 2011-12-01 papildomai patvirtinti socialinio darbuotojo padėjėjo 1,5 etato.

**3. Kokių rezultatų laukiama.**

Įstaigose socialinį darbą dirbantiems padidintas darbo užmokestis.

 **4. Sprendimo projekto rengimo metu gauti specialistų vertinimai.**

 Negauta.

 **5. Išlaidų sąmatos, skaičiavimai, reikalingi pagrindimai ir paaiškinimas**.

 Biudžetinė įstaiga Klaipėdos sutrikusio vystimosi kūdikiai planuoja neįsisavinti 5,0 tūkst. Lt, iš jų darbo užmokesčiui 3,8 tūkst.Lt. Atsižvelgiant į biudžetinių įstaigų vadovų pateiktą informaciją apie įstaigose nustatytus socialinį darbą dirbančiųjų darbuotojų tarnybinių atlyginimų koeficientus ir trūkstamą lėšų poreikį lėšos perskirstomos taip:

* Socialinės paramos centrui papildomai skiriama 1,8 tūkst. Lt, iš jų 1,4 tūkst. Lt darbo užmokesčiui.

 Socialinio darbuotojo padėjėjas įgijo aukštesnę socialinio darbuotojo kvalifikaciją, nuo rugpjūčio 1 d. koef. padidėjo 2,45;

 Bazinis mėnesinis algos dydis- 122 Lt.

 1 mėnesio darbo užmokesčio padidėjimo suma 298 Lt ( 2,45 x 122 Lt);

 Papildoma suma 08-12 mėn. *1400 Lt* (2,45 x 298 Lt x 5 mėn.).

* Nakvynės namams papildomai skiriama 3,2 tūkst. Lt, iš jų 2,4 tūkst. Lt darbo užmokesčiui.

 Socialinio darbuotojo padėjėjo koef. padidėjimas 1,1 (Lietuvos Respublikos Vyriausybės 2011 -12-28 nutarimu Nr. 1534 koeficientų vidurkis keitėsi nuo 9,1 iki 10,17);

 Bazinis mėnesinis algos dydis- 122 Lt.

 1 mėnesio darbo užmokesčio padidėjimo suma 134 Lt ( 1,1 x 122 Lt);

 1,5 etato papildoma suma metams *2400 Lt* ( 134 Lt x 1,5 et. x 12 mėn.).

**Lėšų poreikis sprendimo įgyvendinimui.**

Papildomas lėšų poreikis sprendimo projektui įgyvendinti nereikalingas.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – maksimaliai įsisavintos iš valstybės biudžeto skirtos lėšos socialinį darbą dirbančiųjų darbo užmokesčiui.

 Neigiamų sprendimo priėmimo pasekmių nenumatoma.

PRIDEDAMA:

 1. Lietuvos Respublikos vietos savivaldos įstatymo 18 straipsnis, 1 lapas.

 2. Klaipėdos miesto savivaldybės tarybos 2012-04-26 sprendimas Nr. T2-114 „Dėl lėšų, skirtų socialinį darbą dirbančių darbuotojų darbo užmokesčiui padidinti, paskirstymo“, 2 lapai.

 3. Klaipėdos miesto savivaldybės tarybos 2012-04-26 sprendimo Nr. T2-114 „Dėl lėšų, skirtų socialinį darbą dirbančių darbuotojų darbo užmokesčiui padidinti, paskirstymo“ priedo lyginamasis variantas, 1 lapas.

Socialinių reikalų departamento direktorė Audra Daujotienė